Vít Krejčí

Vitas Kreičis (, g. 2000 m. birželio 19 d.) – Čekijos krepšininkas, žaidžiantis NBA lygoje besivaržančioje Atlantos „Hawks“ komandoje.

Karjera 
V. Kreičis karjerą pradėjo Saragosoje, su kuria sužaidė savo pirmąsias rungtynes 2017 m. kovo 5 d., būdamas 16 metų. 2019-2020 m. sezone vidutiniškai žaisdamas 9,2 minutes per rungtynes jis vidutiniškai pelnė 3,2 taškus per rungtynes ir buvo išrinktas į simbolinę visų ACB jaunuolių komandą. 2020 m. rugsėjo 25 d. rungtynėse prieš Madrido „Real“ jis patyrė kairio kelio traumą, kuri nutraukė jo sezoną.

2020 m. NBA naujokų biržoje Vašingtono „Wizards“ pasirinko jį 37-uoju šaukimu, tačiau tą pačią naktį išmainė į Oklahomos Sičio „Thunder“. Su komanda jis iš viso sužaidė tik 30 rungtynių ir 2022 m. rugsėjo 27 d. buvo išmainytas į Atlantos „Hawks“ komandą.

Šalies rinktinė 
2019 m. jaunimo iki 20 metų Europos B diviziono krepšinio čempionate V. Kreičis vidutiniškai pelnydamas 14,9 taškus, atkovodamas 5,1 kamuolius, bei atlikdamas 5,1 rezultatyvius perdavimus atvedė Čekijos rinktinę iki čempionato finalų, kuriuose pralaimėjo Portugalijos rinktinei, iškovodami sidabro medalį. V. Kreičis debiutavo Čekijos vyrų suaugusiųjų rinktinėje 2019 m. pasaulio krepšinio čempionato atrankose.

Išnašos 

Čekijos krepšininkai